আসরের এ পর্বে রেডিও তেহরানের ফেসবুক গ্রুপে যে সব খবর প্রকাশিত হয়েছে সে দিকে নজর দেব। ১২ জুন প্রকাশিত একটি খবরের শিরোনাম ছিল- গাজায় ইসরাইল-মার্কিন বিরোধী বিক্ষোভ চলবে: বলেছেন ইসমাইল হানিয়া। এ খবরে বলা হয়েছে ফিলিস্তিনের ইসলামি প্রতিরোধ আন্দোলন হামাসের রাজনৈতিক দপ্তরের প্রধান ইসমাইল হানিয়া বলেছেন,অবরুদ্ধ গাজা উপত্যকায় দখলদার-বিরোধী বিক্ষোভ মিছিল অধিকৃত বায়তুল মুকাদ্দাসের ব্যাপারে ওয়াশিংটনের নতুন নীতির বিরুদ্ধে একটি জনপ্রিয় প্রতিবাদে রূপ নিয়েছে।